VENDIM
[bookmark: _Hlk57922849]Nr. 1103, datë 24.12.2020

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “MUZEU HEBRAIK SHQIPTAR NË VLORË”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 137/2020, “Për buxhetin e vitit 2021”, me propozimin e ministrit të Kulturës, Këshilli i Ministrave

VENDOSI:

[bookmark: _Hlk58680836]1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Muzeu Hebraik Shqiptar në Vlorë”, në zbatim të vendimit nr. 218, datë 21.7.2020, të KKTKM-së, “Për miratimin e propozimit paraprak për zhvillimin e ‘Muzeut Hebraik Shqiptar në Vlorë’”, dhe të vendimit nr. 1, datë 23.7.2020, të Këshillit Kombëtar të Muzeve, “Për miratimin e projektidesë së muzealizimit të ‘Muzeut Hebraik Shqiptar në Vlorë’”.
2. Shpronësimi të bëhet në favor të Drejtorisë Rajonale të Trashëgimisë Kulturore Vlorë.
3. Pronarët e pasurisë së paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “apartament”, me një vlerë të përgjithshme prej 6 737 363 (gjashtë milionë e shtatëqind e tridhjetë e shtatë mijë e treqind e gjashtëdhjetë e tre) lekësh.
4. Vlera e përgjithshme e shpronësimit, prej 6 737 363 (gjashtë milionë e shtatëqind e tridhjetë e shtatë mijë e treqind e gjashtëdhjetë e tre) lekësh, do të përballohet nga buxheti i vitit 2021, miratuar për Ministrinë e Kulturës, zëri “shpronësime”.
5. Vlera e shpenzimeve procedurale të përballohet nga Ministria e Kulturës.
[bookmark: _GoBack]6. Shpronësimi të fillojë menjëherë nga Drejtoria Rajonale e Trashëgimisë Kulturore Vlorë pas botimit të këtij vendimi në Fletoren Zyrtare. Afati i përfundimit të shpronësimit të jetë 3 (tre) muaj pas datës së hyrjes në fuqi të këtij vendimi.
[bookmark: _Hlk58682839]7. Agjencia Shtetërore e Kadastrës, Drejtoria Rajonale e Trashëgimisë Kulturore Vlorë, brenda 30 (tridhjetë) ditëve nga data e miratimit të këtij vendimi, të fillojnë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar, dhe të bëjnë kalimin e pronësisë për pasurinë e shpronësuar në favor të Drejtorisë Rajonale së Trashëgimisë Kulturore Vlorë. 
8. Agjencia Shtetërore e Kadastrës Vlorë, Drejtoria Rajonale e Trashëgimisë Kulturore Vlorë, të pezullojë të gjitha transaksionet me pasurinë e shpronësuar deri në momentin kur do të realizohen procesi i hedhjes se gjurmës së projektit mbi hartën kadastrale të regjistrimit dhe kalimi i pronësisë në favor të shtetit, Drejtorisë Rajonale së Trashëgimisë Kulturore Vlorë, për pasurinë e shpronësuar.
[bookmark: _Hlk58681625]9. Ngarkohen Ministria e Kulturës, Agjencia Shtetërore e Kadastrës Vlorë, Drejtoria Rajonale e Trashëgimisë Kulturore Vlorë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe

LISTA PARAPRAKE ME EMRAT E PRONARËVE PËR PASURITË E PALUAJTSHME QË PREKEN NGA PROJEKTI “MUZEU HEBRAIK SHQIPTAR NË VLORË” (PROJEKTPROPOZIM PARAPRAK ENDE I PAMIRATUAR)

Zona kadastrale 8601 (pasuritë e paluajtshme dhe çmimi mesatar i shitblerjeve për tre muajt e fundit, sipas konfirmimit të dërguar nga Agjencia Shtetërore e Kadastrës me shkresën nr. 7730/1, prot. , datë 29.9.2020 dhe shkresën me nr. 8713/2 prot., datë 11.11.2020.

	Zona kadastrale
	Nr. i pasurisë
	Adresa
	Pronari
	Sipërfaqe
trualli
	Sipërfaqe
ndërtimi
	Çmimi i
truallit,
lek/m2
	Çmimi i
ndërtimit
lek/m2
	Vlera e
Truallit,
lek
	Vlera e ndërtimit,
lek
	Vlera
truall dhe
ndërtesë
	Shënime

	8601
	20/2+1-1
	Vlorë
	Ernest Sefedin Tozaj
	-
	58.8
	-
	55,133.9
	-
	3.241.873.3
	-
	Konfirmuar nga Agjencia Shtetërore e Kadastrës

	8601
	20/2
	Vlorë
	Mariban Korabi
	-
	
	-
	55,133.9
	-
	00
	-
	E pakonfirmuar sipërfaqja (referuar shkresës së ASHK-së nr. 7730/1 prot., datë 29.9.2020

	8601
	20/2
	Vlorë
	Gjergji Korabi
	-
	63.4
	-
	55,133.9
	-
	3.495.489.3
	-
	E pakonfirmuar sipërfaqja (referuar shkresës së ASHK-së nr. 7730/1 prot., datë 29.9.2020

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	



